L’Ajuntament de Burjassot il·lumina de roig la seua façana en solidaritat amb les persones afectades per la malaltia de Kawasaki
2025-07-24

Diumenge que ve 26 de gener, es commemora el Dia Mundial de Conscienciació de la Malaltia de Kawasaki. Davant aquesta efemèride, i després de la petició realitzada a l’Ajuntament de Burjassot, la façana de l’edifici consistorial s’il·luminarà de roig en solidaritat amb totes les persones afectades per la malaltia.

L’Associació malaltia de Kawasaki, (Asenkawa), celebra la jornada com una data clau per a sensibilitzar a la societat sobre les greus conseqüències, que pot tindre si no es diagnostica i tracta a temps.

La malaltia de Kawasaki és una emergència mèdica que requereix un alt índex de sospita, afecta principalment a menors de 5 anys i, al voltant del 25% dels xiquets i xiquetes que no són tractats a temps, pateixen seqüeles cardíaques. En l’actualitat, és la principal causa de cardiopatia adquirida en la infància. Davant la falta d’una prova específica, el diagnòstic és clínic, el reconeixement primerenc i el tractament oportú són essencials per a previndre complicacions greus.

L’entitat fa una crida especial per a promoure el diagnòstic primerenc; informar i crear consciència pública i impulsar la investigació.